ג'חנון

גַ'חְנוּן (בערבית: جَحْنُون) הוא מאכל יהודי-תימני מסורתי שמקורו ביהדות עדן, שם קראו לו גָּחְנוּן 

ישנן מספר סברות ל"מוצאו" של הג'חנון וכיצד הגיע לעדן, כגון: מטורקיה - מאז הגעת העות'מאנים לעדן, מספרד - מאז הגעת מתיישבים יהודים ממגורשי ספרד, מהודו - שהביאו עמם יהודים הודיים שהתיישבו בעדן. הג'חנון לא היה בתפריט של יהודי צנעא וכן לא בתפריטם של יהודי צפון תימן. 

בתימן הכינו את בצק הג'חנון מקמח מלא ו "סָאמְנֶה" - חמאה מזוקקת, שעובד וקופל מספר פעמים ליצירת בצק עלים (יחד עם מעט סוכר ומלח) לאחר יצירת השכבות הרבות, הג'חנון מגולגל לקוטר של כשלושה סנטימטרים. את הג'חנון אופים בתוך סיר באפייה איטית - בטמפרטורה נמוכה של פחות מ-100 מעלות צלזיוס במשך 8 עד 12 שעות. לעתים לשם העשרת הטעם שמים בסיר גם סילאן.

כשהגיעו יהודי תימן לישראל, בהיעדר קמח מלא וחמאה, הכינו את הג'חנון מקמח לבן ומרגרינה

בתרבות האכילה של יהודי עדן והיהודים הכפריים, הכינו את הג'חנון בערב שבת, והוא נאכל ב"סעודת יצחק" - ארוחת בוקר - צהריים של השבת. 

במטבח הישראלי אוכלים את הג'חנון במהלך כל השבוע.

בעדן נהגו להגיש לצד הג'חנון דברי מתיקה: ריבות חלווה או סוכר. 

בישראל מקובל לאכול ג'חנון בתוספת של עגבניות מרוסקות טריות, ממרח חריף כגון סחוג וביצה קשה חומה המבושלת בסיר יחד עם הג'חנון.

קישורים חיצוניים

 ג'חנון תימני, באתר Cooks

הערות שוליים

מוצרי בצק עלים
המטבח התימני
המטבח הישראלי
מאכלי שבת
מאפים ישראליים